open-index/open-wikipedia-markdown huggingface dataset:
Lastaučikai

**Lastaučikai** – kaimas Šalčininkų rajono savivaldybėje, 1 km nuo Poškonių, prie kelio .

## Gyventojai

## Šaltiniai
1991 m. Pasaulio lengvosios atletikos čempionatas

**1991 m. Pasaulio lengvosios atletikos čempionatas** – trečiasis IAAF organizuotas tarptautinis lengvosios atletikos čempionatas, kuriame varžėsi pajėgiausi atletai iš 167 šalių. Tai buvo vientinelis čempionatas, kuriame nepasirodė nei vienas atstovas iš Lietuvos.

## Medalių lentelė

## Prizininkai
### Vyrai

### Moterys

## Išnašos

## Nuorodos
*Rezultatai IAAF svetainėje
Centrinės Amerikos taurė

**Centrinės Amerikos taurė** arba **UNCAF tautų taurė** – Centrinės Amerikos valstybių futbolo čempionatas, vykęs kas dveji metai, organizuots nuo 1991 m. Jame dažniausiai dalyvavo visos Centrinės Amerikos nacionalinės futbolo rinktinės. Šiuo turnyru taip pat vyko atranka į CONCACAF Aukso taurės čempionatą.

Sėkmingiausiai čempionate dalyvavo Kosta Rikos rinktinė, laimėjusi 8 titulus. Čempionais taip pat yra tapę Hondūras, Gvatemala ir Panama.

2017 m. surengtas paskutinis turnyras. Vėliau jį pakeitė CONCACAF Tautų lyga.

## Čempionatai

## Komandų pasiekimai

## Nuorodos
* RSSSF statistika
Lina Andrijauskaitė

**Lina Andrijauskaitė** (g. 1987 m. gegužės 29 d.) – Lietuvos lengvaatletė, kuri specializuojasi septynkovės rungtyje, sprinte bei šuolyje į tolį. 2008 m. – 2010 m. šuolio į tolį šalies čempionė.

2009 m. Europos atletikos iki 23 metų čempionate kartu su nacionaline 4x100 m estafetės komanda pelnė bronzos medalį. 2010 m. sportininkė įveikė 2010 m. Europos lengvosios atletikos čempionato normatyvą ir pateko į šalies rinktinę.

## Svarbiausios varžybos

## Išnašos

## Nuorodos
* Andrijauskaitė IAAF svetainėje
Žemaitijos kolegijos Telšių fakultetas

**Žemaitijos kolegijos Telšių fakultetas** (**ŽK TF**) – Žemaitijos kolegijos padalinys (fakultetas); buvusi aukštesnioji taikomosios dailės mokykla, veikusi Telšiuose, seniausia šio pobūdžio institucija Žemaitijoje. Adresas: Muziejaus g. 29, LT-87356, Telšiai.

## Istorija
1931 m. Telšiuose burmistro Felikso Milevičiaus iniciatyva įkurta medžio apdirbimo mokykla, vadinta dar dailiųjų amatų mokykla. Pirmaisiais veiklos metais jos tikslas buvo rengti dailininkus-atlikėjus. 

1939 m. šioje mokykloje įsteigta metalo apdorojimo specialybė. 

1945 m. ši mokymo įstaiga pavadinta Telšių taikomosios dailės vidurine mokykla. 

Nuo 1959 m. – Telšių taikomosios dailės technikumas. 

Nuo 1989 m. – Telšių aukštesnioji taikomosios dailės mokykla. Joje buvo galima įsigyti šias specialybes: skulptūra, meninis medžio apdorojimas, trikotažo mezgimas ir modeliavimas, pramoninių gaminių konstravimas, dailė, muzika, šokio pedagogika. Didžioji dalis specialybių, kurias čia gali pasirinkti studentai, nedubliuoja Vilniuje ir Kaune dėstomų vaizduojamosios ir taikomosios dailės specialybių.

Nuo 1998 m. Vilniaus dailės akademijos padalinys, Telšių taikomosios dailės skyrius, nuo 2003 m. Žemaitijos kolegijos Telšių menų ir pedagogikos fakultetas.

Po kolegijos akreditacijos patvirtinus naują statutą fakultetas vadinasi  Telšių fakultetu.

## Dekanatas
*Dekanė 	Janina Reinienė 	
*Prodekanė 	Jurgita Venclovienė

## Dėstytojai
Mokykloje dėstė: Marija Bankauskaitė, Valdas Bubelevičius, Elena Domarkienė-Rapalytė, Laima Drazdauskaitė, Petras Gintalas, Alfonsas Gudzevičius, Romualdas Inčirauskas, Algirdas Indrašius, Monika Kriukelienė, Donatas Lukoševičius, Regimantas Midvikis, Aloyzas Stasiulevičius ir kiti.

## Auklėtiniai
Mokyklą įvairiais laikotarpiais yra baigę žymūs Lietuvos menininkai, dailės organizatoriai: Romualdas Budrys, Petras Henrikas Garška, Romualdas Inčirauskas, Antanas Janauskas, Albinas Jasenauskas, Jonas Kaupys, Gintaras Kazlauskas, Vytautas Kibildis, Vincas Kisarauskas, Gražina Kriaunevičienė, Gvidas Latakas, Vytautas Majoras, Vytautas Matulionis, Vytautas Mockaitis, Arūnas Sakalauskas, Juozas Šakinis, Arūnas Šarkauskas, Algimantas Švėgžda, Vytautas Urbanavičius, Jonas Virbauskas ir daugelis kitų.

## Šaltiniai

## Taip pat skaitykite
* Vilniaus dailės akademijos Telšių dailės fakultetas
Latviškės

**Latviškėmis** vadinami kaimai:

* Utenos rajone;
* Zarasų rajone:
** Antazavės seniūnijoje,
** Dusetų seniūnijoje.
Latviškės (Zarasai)

**Latviškės** – kaimas Zarasų rajono savivaldybėje, 3 km nuo Antazavės.

## Istorija

## Gyventojai

## Šaltiniai
Lauciūnai

**Lauciūnai** – kaimas Rokiškio rajono savivaldybėje, prie kelio Miliūnai–Pakapė, 9 km nuo Rokiškio.

## Istorija

Istoriniuose šaltiniuose Lauciūnai minimi 1609 m.

Per II pasaulinį karą Lauciūnų gyventojus nacių administracija įtarinėjo remiant Rokiškio apskrityje veikiančius tarybinių partizanus. Vykdydamas didelę baudžiamąją akciją prieš juos, nacių baudžiamasis dalinys 1943 m. spalio 13 d. kaimą sudegino; tos akcijos metu sudeginti ir Miliūnų bei Šlapekių kaimai. Baudėjai, Lauciūnų gyventojus išvarę iš namų, sodybas apiplėšė ir padegė; sudegintos 7 (kitais duomenimis, 8), liko nesudegintos 2 sodybos. Gyventojus baudėjai išvežė į Rokiškį, bet vėliau paleido, kai Vyžuonų urėdas baudėjus įtikino, kad Lauciūnų gyventojai ryšių su tarybinių partizanais nepalaikė ir jų nerėmė. Sudegintų Miliūnų, Lauciūnų ir Šlapekių kaimų atminimui 1960 m. atidengtas paminklinis akmuo, 1978 m. pastatytas memorialinis ansamblis.

## Gyventojai

## Šaltiniai
Laučiškiai

**Laučiškiai** – kaimas Šakių rajono savivaldybėje, 6 km nuo Tubelių, šalia kelio .

## Gyventojai

## Šaltiniai
Latavėnų apylinkė

**Latavėnų apylinkė** – Lietuvos TSR administracinis-teritorinis vienetas šiaurės rytų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Troškūnų valsčiuje, 1950 m. priskirta naujam Troškūnų rajonui. 1954 m. prijungta dalis Mažionių apylinkės, dalies Vidugirių apylinkės ir dalis Vašuokėnų apylinkės, o dalis Latavėnų apylinkės prijungta prie Mažionių apylinkės. 1963 m. sausio 12 d. Latavėnų apylinkė prijungta prie Latavos apylinkės.

|-
| 1954-05-25  || || || „Aukštakalnio“ kolūkis ir Troškūnų gyvulių paruošų punktas  || 
|-
| 1959-02-01  || 35,34 || || „Aukštakalnio“ kolūkis  || 13 kaimų, 8 vienkiemiai
|}

## Šaltiniai
Karibų taurė

**Karibų taurė** – Karibų jūros regiono valstybių futbolo čempionatas, vykęs 1989–2017 m. Dažniausiai vykdavo kasmet. Šiuo turnyru taip pat vykdavo atranka į CONCACAF Aukso taurės čempionatą. 1990 m. čempionatas nutrauktas dėl karinio perversmo ir uragano Trinidade ir Tobage.

Sėkmingiausiai čempionate dalyvauja Trinidado ir Tobago bei Jamaikos rinktinės, laimėjusios atitinkamai 8 ir 5 titulus. Čempionais taip pat yra tapę Martinika, Kuba, Haitis ir Kiurasao.

## Čempionatai

## Nuorodos
* RSSSF statistika
Demarchas

**Demarchas** () – Graikijos administracinio vieneto demo vadovas.

## Dabartiniai demarchai
Dabartinėje Graikijoje demarchai renkami visuotiniais rinkimais kas ketveri metai. Demarchai vadovauja Graikijos miesto tipo savivaldybėms demams. Demarcho pareigybė atitinka kitų valstybių merus ar burmistrus.

## Demarchai senovės Graikijoje
Senovės Atikoje demarchai buvo pagrindiniai demų magistratai. Pirmuosius demarchus 508 m. pr. m. e. paskyrė reformą vykdęs Kleistenas ().

Demarchų pareigos buvo:
* sušaukdavo demų susirinkimus.
* organizuodavo balsavimą svarstomais klausimais.
* laikydavo ir papildydavo įrašais knygą, kurioje registruodavo demui priklausančius asmenis
* palaikyti žemės nuosavybės, tiek asmeninės, tiek bendruomeninės, registrą (kad paskelbus neeilinį turto mokestį būtų galima paskaičiuoti, kas kiek turi mokėti)
* prižiūrėti, kad būtų sumokami mokesčiai demui ir valstybei,
* prižiūrėti skolų sumokėjimą (tam, manoma, turėjo turto arešto galią),
* demarchai kartu buvo ir policijos magistratai. Kartu su dikastais jie prižiūrėdavo tvarką ir ramybę demuose.
* privalėjo pasirūpinti, kad būtų palaidoti visi demo teritorijoje aptinkami žmonių kūnai. Neatlikus šios pareigos demarchams grėsė 1000 drachmų bauda.
* palaikydavo sąrašą demo piliečių, tinkamų karo tarnybai, kurį naudodavo formuojant kariuomenę.
* organizuodavo kai kurias šventes deme.

## Nuorodos
*
Vytautas (reikšmės)

Žodis **Vytautas** gali reikšti:

* Vytautas – populiarus lietuviškas vardas
* Vytautas – lietuviškas mineralinis vanduo
* Vytautas – baltarusiškas troleibusų modelis AKSM-420

Išvestiniai variantai:
* Vytautė – moteriškas lietuviškas vardas:
** Vytautė Žilinskaitė
* Vytautai – kaimas Lazdijų rajone
* Vytauto Didžiojo ordinas
* Vytauto pulkas – tarpukario Lietuvos kariuomenės dalinys
* Vytauto Didžiojo universitetas – Universitetas Kaune
* Vytauto Didžiojo gimnazija – viena iš trijų gimnazijų tokiu pavadinimu.
* Vytauto Didžiojo karo muziejus
* Vytauto apygarda – rezistencinio pasipriešinimo apygarda
* Vytauto rinktinė – Lietuvos partizanų rinktinė
* Vytauto Didžiojo paminklai – paminklai Vytautui Didžiajam
Gintaras Martinionis

**Gintaras Martinionis** (1956 m. gruodžio 29 d. Novogrudkoje, Panevėžio rajonas – 2017 m. vasario 12 d. Šiauliai) – Lietuvos dailininkas keramikas, pedagogas.

## Biografija
1976 m. baigė Kauno S.Žuko taikomosios dailės technikumą, 1980–1985 m. studijavo Vilniaus dailės institute.

1978–1980 m. – Šiaulių reklamos biuro dailininkas. Nuo 1985 m. Šiaulių pedagoginio instituto (nuo 1997 m. Šiaulių universitetas) dėstytojas.

Nuo 1990 m. Lietuvos dailininkų sąjungos narys.

## Kūryba
Dalyvavo respublikinėse ir tarptautinėse parodose (Rusija, Latvija, Estija). Surengė personalines parodas Šiauliuose, Vilniuje, Klaipėdoje ir kt. Jo darbų yra įsigiję privatūs JAV, Australijos, Vokietijos, Slovėnijos, Rusijos šalių kolekcininkai. Svarbesnieji darbai: „Netektis“ (1989 m.), „Gimtadienis“ (1990 m.), „Nešantis aitvarą“ (1996 m.), „Kristoforas“ (1998 m.) ir kt.

## Šaltiniai
Vladas Norkus

**Vladas Norkus** (g. 1909 m. birželio 27 d. Šiauliuose – 1976 m. vasario 27 d. Kaune) – Lietuvos dailininkas tapytojas, grafikas.

## Biografija
1935 m. baigė Kauno meno mokyklą. 1940-1947 m. Kauno jaunojo žiūrovo ir muzikinio teatro dailininkas. 1946-1947 m. Kauno taikomosios ir dekoratyvinės dailės instituto dėstytojas, nuo 1948 m. dirbo Kauno „Dailės “ kombinate.

## Kūryba
Nuo 1942 m. dalyvavo parodose. Svarbesni kūriniai: teminės kompozicijos „Kautynės su kryžiuočiais ties Durbe“ (1948 m.), „1905 metų revoliucija Vilniuje“ (1949 m.), peizažas „Pažaislis“ (1974 m.). Nutapė freskų, plakatų, apipavidalino knygų.

Sukūrė scenovaizdžių:
* Sofija Kymantaitė-Čiurlionienė. Dvylika brolių juodvarniais lakstančių, Jaunojo žiūrovo teatras, 1941 m.
* Imrė Kalmanas. Marica, Kauno muzikiniame teatras, 1945 m.

## Šaltiniai
Nijolė Ošurkovienė

**Nijolė Ošurkovienė-Mačiulaitytė** (g. 1950 m. vasario 22 d. Šiauliuose) – Lietuvos dailininkė tekstilininkė, pedagogė.

## Biografija
1974 m. baigė Šiaulių pedagoginio instituto (nuo 1997 m. Šiaulių universitetas) Dailės fakultetą. Šiaulių vaikų dailės mokyklos direktoriaus pavaduotoja ugdymui.

Nuo 1990 m. Lietuvos dailininkų sąjungos narė.

## Kūryba
Kuria sieninius kilimus, erdvinius objektus, gobelenus, aplikacijas, įvairius eksperimentinius darbus, batikas, tapo ant šilko, dirba veltinio technika. Nuo 1975 m. dalyvauja Šiaulių miesto, respublikinėse bei užsienio parodose. Surengė 7 autorines tekstilės darbų parodas. Sukūrė monumentalių gobelenų interjeruose Mažeikiuose, Tytuvėnuose, Užventyje, Šiauliuose, Kaune, Joniškyje. Darbų yra įsigijusi Lietuvos Kultūros ministerija. Jos darbai puošia privačius interjerus Lietuvoje ir užsienyje (Vokietija, Švedija, Norvegija, Latvija, Estija, Rusija, JAV ir kt.). Svarbiausi monumentalūs gobelenai „Taika“ (300x600), „Šiaulių jaunystė“ (200x300), „Taikiame kosmose“ (200x600, abu apdovanoti diplomais ir premijomis), „Metų laikai“ (300x900), „Ruduo“ (150x200), „Žeimenos žiedai“ (200x170), „Upelis“ (250x180), „Ugnies šokis“ (200x300) ir kt.

## Įvertinimas
* 2005 m. Meno kūrėja.

## Šaltiniai
Donatas Lukoševičius

**Donatas Stasys Lukoševičius** (1935 m. sausio 1 d. Varniuose – 2015 m. gegužės 17 d.) – Lietuvos dailininkas skulptorius, pedagogas.

## Biografija
1955 m. baigė Varnių vidurinę mokyklą. 1961 m. baigė LSSR dailės institutą.

1961–1966 m. Telšių taikomosios dailės technikumo dėstytojas. 1966–1971 m. Šiaulių miesto vyriausiasis dailininkas. 1973–2002 m. Šiaulių pedagoginio instituto (nuo 1997 m. Šiaulių universitetas) dėstytojas, Dailės fakulteto Piešimo katedros vedėjas, nuo 1989 m. docentas.

Lietuvos dailininkų sąjungos narys.

## Kūryba
Nuo 1961 m. dalyvavo per 70 respublikinių ir tarptautinių parodų, kuriose demonstravo monumentaliosios dekoratyvinės dailės darbus, skulptūrinius portretus iš marmuro, granito, bronzos, keramikos, medžio. Kūrybai būdinga monumentalumas, raiški plastika.

Sukūrė daugiau kaip 100 skulptūros darbų, iš jų svarbesni: Bronius Pundzius (su Juozu Kalinausku, 1960 m.), Jovaro ąžuolinis biustas (1965 m.), Bronius Grigas (su Aloyzu Toleikiu, Šiauliai, 1968 m.), Leninas (su Aloyzu Toleikiu, Šiauliai, 1970 m.), Žemaitė (1973 m.), Feliksas Baltušis-Žemaitis (Šiauliai, 1975 m.), Karolis Didžiulis (1976 m.), Aloyzas Toleikis (1980 m.), Rimantas Buivydas (1981 m.), Kazys Preikšas (1983 m.), Juozas Dumša (1984 m.), „Poetas Miglovara“ (1987 m.), Vyskupas Motiejus Valančius (1988 m.), Juozapas Melchioras Giedraitis (1991 m.), dr. Jonas Šliūpas (su Aloyzu Toleikiu, Palanga, 2003 m.), dekoratyvinės skulptūros „Rytas“, „Diena“, „Vakaras“, „Berniukas ir liūtas“ (visos Šiauliuose, 1982 m.), „Susitikimas“ (1985 m.), antkapinis paminklas filosofui Stasiui Šalkauskiui (su Aloyzu Toleikiu, 2000 m.) ir kt.

## Įvertinimas
* 1985 m. LTSR nusipelnęs meno veikėjas

## Šaltiniai
Sigitas Prancuitis

**Sigitas Prancuitis** (g. 1946 m. lapkričio 20 d. Jakiškiuose, Joniškio valsčius) – Lietuvos dailininkas tapytojas.

## Biografija

1965–1974 m. mokėsi Vilniaus dailės institute. 1974-1975 m. Šiaulių pedagoginio instituto (nuo 1997 m. Šiaulių universitetas), nuo 1975 m. Šiaulių vaikų dailės mokyklos dėstytojas.

Nuo 1990 m. Lietuvos dailininkų sąjungos narys.

## Kūryba

Dalyvavo respublikinėse ir tarptautinėse parodose. Yra sukūręs asambliažų, grafikos, monumentaliosios tapybos darbų. Svarbesni tapybos darbai: 5 dalių poliptikas „Saulės mūšiui atminti“ (1985 m.), 15 paveikslų liaudies skulptūros tema (1989 m.), „Vakarienė su katinu“ (1990 m.), „Žmogus iš liaudies“ (1993 m.), „Procesija“ (1994 m.), „Karalius Dovydas“ (1998 m.), „Paskutinis gundymas“ (1998 m.), „Pasimatymas“ (1998 m.), „Klucio moteris“ (1997 m.); monumentaliosios tapybos darbai: Senoji Žemaitija (Naujoji Akmenė), freska „Derlius“ (Joniškis) ir kt. Tapybos darbų yra įsigiję Vilniaus, Kauno, Šiaulių muziejai, Etten-Leuro (Olandija) miestas, privatūs asmenys.

## Šaltiniai
Šiaulių dailės mokykla

**Šiaulių dailės mokykla** – neformaliojo švietimo specialiojo ugdymo Šiaulių miesto savivaldybės biudžetinė įstaiga Šiauliuose, Gumbinės g. 18B. Steigėjas – Šiaulių miesto savivaldybės taryba.

Direktorius – Petras Slonksnis

Pavaduotoja – Gedutė Grigaliūnaitė

## Istorija
Šiaulių vaikų dailės mokykla įkurta 1967 m. Pirmaisiais metais ji glaudėsi Šiaulių septintosios vidurinės mokyklos pusrūsyje, vėliau buvo įkurdinta P. Bugailiškio name Žemaitės gatvėje. 1977 m. mokykla perkelta į naują pastatą Gumbinės gatvėje.

## Veikla
Šiaulių dailės mokykloje kasmet mokosi apie 550 mokinių. Mokykloje dirba 17 mokytojų, dauguma jų – profesionalūs dailininkai. Mokykloje vykdomos pradinio ir pagrindinio kursų neformaliojo dailės ugdymo programos. Į pradinį kursą priimami 10-11 metų mokiniai. Jiems dėstomas dailės pažinimas, skulptūra ir grafika – iš viso 8 pamokos per savaitę.

Į pagrindinį ugdymo kursą priimami 12 metų, penkias bendrojo lavinimo mokyklos klases baigę mokiniai. Mokomasi ketverius metus, 10 pamokų per savaitę. Dėstomi dalykai: piešimas, tapyba, skulptūra, kompozicija ir menotyra. Paskutiniaisiais – ketvirtaisiais mokymosi metais mokiniai turi galimybę pasirinkti dailės šaką ir atlikti baigiamąjį akvarelės, aliejinės tapybos, grafikos, medžio skulptūros, keramikos, tekstilės, odos plastikos kūrybinį darbą. Mokiniams, atlikusiems pagrindinio ugdymo kurso programines užduotis, išduodami neformaliojo vaikų švietimo pažymėjimai.

Mokinių vasaros kūrybinė praktika organizuojama stacionariose ir dienos stovyklose. Mokiniai dalyvauja miesto, šalies bei tarptautinėse parodose ir konkursuose, yra tarptautinių ir respublikinių vaikų piešinių konkursų laureatai. Dalius Pocevičius – Karalienės Mortos premijos laureatas. 

## Direktoriai
* 1967-1987 m. – Jonas Samalionis
* 1987-1990 m. – Arūnas Vasiliauskas
* 1990-1994 m. – Arūnas Uogintas 
* 1994-2021 m. – Irena Šliuželienė
* Nuo 2021 m. - Petras Slonksnis

## Dėstytojai
Mokykloje dėstė: Eduardas Juchnevičius, Birutė Kasperavičienė, Kazys Kasperavičius, Nijolė Ošurkovienė, Vladimiras Ošurkovas, Sigitas Prancuitis, Jonas Sidaravičius, Ligija Stalevičienė, Raimondas Juozas Trušys, Antanas Visockis ir kiti. 

Mokykloje dėsto: Rinaldas Damskis, Arvydas Masiulis, Irena Šliuželienė, Vilius Šliuželis, Ugnius Ratnikas, Viktorija Visockytė, Kristina Rupšienė, Ernesta Šimkienė, Eglė Bičkienė, Audronė Grosienė, Gitana Kaltanienė, Daina Dambrauskienė, Jolita Udrienė, Dalvytis Udrys, Vidmantas Zarėka, Akvilė Gulbinienė, Dainius Kulnys.  

## Auklėtiniai
Mokyklą baigė: Nijolė Sitonytė, Darius Jakubauskas, Vilmantas Dambrauskas

## Nuorodos

## Šaltiniai
Petras Rakštikas

**Petras Rakštikas** (g. 1956 m. gruodžio 18 d. Šiauliuose) – Lietuvos dailininkas tapytojas, skulptorius, fotografas, rašytojas prozininkas. 

## Biografija
1980 m. baigė Šiaulių pedagoginį institutą (piešimo, braižybos ir darbų mokytojo specialybė). Nuo 1983 m. iki 2016 m. dirbo Šiaulių pedagoginio instituto (nuo 1997 m. Šiaulių universitetas) Menų fakultete, Piešimo katedroje; docentas.

Lietuvos rašytojų sąjungos narys.

Surengė apie 50 autorinių parodų.

## Kūryba
Kūrybai būdingas grafikos meistriškumas, mažoji medžio ir keramikos plastika, fotografinės ir tapybinės abstrakcijos, tapybos ir grafikos vaizdų mitologija, žodžio minimalizmas. Nuo 1983 m. dalyvauja miesto, respublikos ir užsienio parodose. 

## Bibliografija
* Letė: eilėraščiai, Šiauliai: Šiaulių pedagoginis institutas, 1996.
* Vėjas, lapas ir rakursas: poetinės miniatiūros, Šiauliai: Šiaurės Lietuva, 2005.
* Genys kala tylą: miniatiūros. Šiauliai: Šiaurės Lietuva, 2007.
*Pavenčių mailius: literatūrinės miniatiūros, Šiauliai: Šiaurės Lietuva, 2016.
*Musių dainos: miniatiūros, Šiauliai: Šiaurės Lietuva, 2016.
*Nuobodulio sirenos, Šiauliai: Šiaulių universitetas, 2020.

## Įvertinimas
* 2006 m. – Šiaulių miesto kultūros ir meno premija

## Šaltiniai
Belkomunmašas

**Belkomunmašas** (; ) – Baltarusijos elektrinio visuomeninio transporto (tramvajų ir troleibusų) gamybos kompanija. Įmonė sukurta perorganizavus 1974 m. sukurtą tramvajų ir troleibusų remonto gamyklą. Belkomunmašo gamybos troleibusai dabar naudojami 7 Baltarusijos miestuose ir 40 kitų valstybių (Rusija, Mongolija, Moldavija, Latvija, Kazachija, Serbija, Kirgizija) miestuose. Įmonėje 2003 m. dirbo 1033 darbuotojai. Įmonės būstinė – Minske, Perechodnaja g., 64.

## Produkcija

### Tramvajai
* AKSM-1M (*АКСМ-1М*)
* AKSM-60102 (*АКСМ-60102*)
* AKSM-62103 (*АКСМ-62103*)
* AKSM-743 (*АКСМ-743*)
* AKSM-843 (*АКСМ-843*)


Vaizdas:AKSM-1M (BKM-1M) tram (under number 028) in Minsk.jpg|AKSM-1M
Image:AKSM-60102 tram in Minsk.jpg|AKSM-60102
Image:Minsk 031 20070803 0170.jpg|AKSM-743
Vaizdas:Kazan trams at Railway station.jpg|AKSM-843


### Troleibusai
* AKSM-100 (*АКСМ-100*) – mažaserijinis prototipas
* AKSM-101 (*АКСМ-101*) – pirmosios kartos troleibusas
* AKSM-201 (*АКСМ-201*) – antrosios kartos troleibusas
* AKSM-213 (*АКСМ-213*) – dvigubas antrosios kartos troleibusas
* AKSM-221 (*АКСМ-221*) – žemagrindis troleibusas, unifikuotas su MAZ-103T (*МАЗ-103Т*)
* AKSM-321 (*АКСМ-321*) – žemagrindis trečiosios kartos troleibusas
* AKSM-333 (*АКСМ-333*) – dvigubas triašis žemagrindis trečiosios kartos troleibusas
* AKSM-420 (*АКСМ-420*) – žemagrindis ketvirtosios kartos troleibusas

2012 m. gruodžio mėn. kompanija pagamino 3000-tąjį troleibusą, tai buvo AKSM-321.


Image:Tomsk trolley 338.jpg|AKSM-101
Image:АКСМ-20101.jpg|AKSM-201
vaizdas:AKCM-213 in Minsk.JPG|AKSM-213
Vaizdas:MAZ-103t in Minsk 2.JPG|AKSM-221
vaizdas:Beo trolejbus 00.jpg|AKSM-321 (Belgrade)
vaizdas:AKCM-333 - 01.JPG|AKSM-333
vaizdas:Aksm-420 vitovt vitebsk 03.jpg|AKSM-420 Vitovt


## Nuorodos
* AKSM troleibusų aprašymai  (rusų kalba)
Pranciškus Porutis

**Pranciškus Porutis** (1924 m. birželio 4 d. Šiauliuose – 2009 m. rugpjūčio 25 d. Kaune. Palaidotas Kauno Petrašiūnų kapinėse) – Lietuvos dailininkas tapytojas akvarelininkas.

## Biografija
1941-1956 m. gyveno tremtyje Altajaus krašte ir Jakutijoje, Turuchtos kaime ant Lenos kranto. 1950 m. baigė Jakutsko dailės technikumą. Nuo 1950 m. dailės mokytojas Muchtujos vidurinėje mokykloje, Jakutijoje, 1956-1965 m. Raseinių vidurinėje mokykloje, Kaune. 1965-1985 m. M.K.Čiurlionio dailės muziejaus mokslo bendradarbis. Kartu su lietuvių dailės klasiku Antanu Žmuidzinavičiumi sutvarkė ir atvėrė visuomenei A. Žmuidzinavičiaus memorialinį dailės muziejų, parengė pirmąją Velnių muziejaus ekspoziciją.

Nuo 1961 m. Lietuvos dailininkų sąjungos narys.

## Kūryba
Nuo 1947 m. dalyvavo parodose Lietuvoje ir užsienyje (Latvija, Rusija, Jakutija, Brazilija ir kt), surengė per 40 personalinių parodų. Nutapė teminių kompozicijų „Prie marių“ (1972 m.), „Prieš startą“ (1975 m.), peizažų „Seni laivai“ (1982 m.), „M.K.Čiurlionio keliais“ (1984 m.), natiurmortų, daug akvarelių, ciklus „Vilniaus apylinkės“ (1965-1966 m.), „Kauno senamiestis“ (1972 m.) ir kt.

## Bibliografija
* Tėvas palaimino būti dailininku, 2006 m.
* Sudarė keturias knygas apie A. Žmuidzinavičiaus velnių kolekciją.

## Šaltiniai
Thomas Müller

**Tomas Miuleris** (; g. 1989 m. rugsėjo 13 d.) – Vokietijos futbolininkas (puolėjas arba atakuojantis saugas), atstovavęs Vokietijos futbolo rinktinei.

## Karjera
2012–2013 m. sezone kartu su Miuncheno Bayern laimėjo tris titulus – Vokietijos čempionatą, Vokietijos taurę ir UEFA Čempionų lygą bei pelnė 23 įvarčius.

Tomas Miuleris yra daugiausiai tarp Vokietijos futbolo žaidėjų laimėjęs įvairių apdovanojimų (29)

2025 m. persikėlė į Vancouver Whitecaps (Kanada).

## Rinktinė
Su rinktine žaidė 2010-ųjų pasaulio futbolo čempionate, užėmė trečiąją vietą, ir įmušęs penkis įvarčius tapo rezultatyviausiu čempionato žaidėju. Be jo tiek pat įvarčių įmušė Diego Forlan, David Villa ir Wesley Sneijder, tačiau Miuleris atliko daugiau už juos rezultatyvių perdavimų. Šiame čempionate buvo išrinktas geriausiu jaunuoju žaidėju.

2014 m. pasaulio futbolo čempionate Tomas Miuleris pelnė penkis įvarčius, su komanda tapo pasaulio čempionu, ir laimėjo sidabrinį batelį kiaip antras rezultatyviausias turnyro žaidėjas.

## Laimėjimai

* Bundesliga: 2009–10, 2012–13, 2013–14, 2014–15, 2015–16, 2016–17, 2017–18, 2018–19, 2019–20, 2020–21
* DFB-Pokal: 2009–10, 2012–13, 2013–14, 2015–16, 2018–19, 2019–20
* DFL-Supercup: 2010, 2012, 2016, 2017, 2018, 2020
* UEFA Čempionų lyga: 2012-13, 2019–20
* Europos Supertaurė: 2013, 2020
* FIFA Pasaulio futbolo klubų taurė: 2013, 2020
* Pasaulio futbolo čempionatas: 2010 m. 3 vieta, 2014 m. 1 vieta

## Dalyvavimas čempionatuose

|}

## Išnašos

## Nuorodos
* 
*
Rimantas Sakalauskas

**Rimantas Sakalauskas** (g. 1951 m. birželio 10 d. Šiauliuose) – Lietuvos skulptorius.

## Biografija
1977 m. baigė Vilniaus dailės institutą. Gyvena ir kuria Vilniuje. Lietuvos dailininkų sąjungos narys.

## Kūryba
Pagrindinės kūrybos sritys: skulptūra, keramika, mozaika. Sukūrė altorius Kretingos Viešpaties Apreiškimo Švč. Mergelei Marijai bažnyčiai, Vilniaus Šv. Pranciškaus Asyžiečio bažnyčiai, Šiaulių raj. Kryžių kalno Šv. Pranciškaus vienuolyno koplyčiai ir kt. Antkapiniai paminklai: J.Kazlauskui, D.Sprindžiūnienei, A. Tutavičiui ir kt. Lietuvos partizanų generolo J.Žemaičio paminklo konkurso pirmajame ture laimėjo 1-jąją vietą. Surengė aštuonias personalines parodas, dalyvavo dvylikoje grupinių parodų Lietuvoje ir užsienyje (Izraelis, Estija, Latvija, Švedija).

## Įvertinimas
* 1980 m. – Respublikos jaunųjų dailininkų parodos prizas,
* 2000 m. – Lietuvos dailininkų sąjungos auksinis ženkliukas,
* 2006 m. – Lietuvos nacionalinė kultūros ir meno premija

## Šaltiniai
Mesut Özil

**Mezutas Ezilas** (; g. 1988 m. spalio 15 d.) – turkų kilmės Vokietijos futbolininkas, atakuojantis saugas, krašto saugas.

## Karjera
2010 m. rugpjūčio 17 d. pasirašė sutartį su Madrido „Real“ klubu. 2013 m. rugsėjo 2 d. pasirašė 5 metų sutartį su „Arsenal“ klubu.

2010-ųjų pasaulio futbolo čempionate už vokiečių rinktinę, kur trečiose rungtynėse su Gana įmušė vienintelį rungtynių įvartį.

Buvo vienas iš 10 kandidatų gauti Auksinio kamuolio apdovanojimą.

2018 m. gegužės mėn. su kolega Ilkajumi Gudoganu svečiavosi pas Turkijos prezidentą R. T. Erdoganą, padovanojo jam savo marškinėlius. Už tai sulaukė kritikos, mat vizitas traktuotas kaip politinė parama Erdogano režimui. Nepaisant to, jie abu dalyvavo 2018 m. pasaulio futbolo čempionate, nors siūlyta juos pašalinti iš rinktinės. Po prasto vokiečių pasirodymo čempionate, Ezilas pasitraukė iš Vokietijos rinktinės.

2023 m. vasario 3 d. pranešta, kad Stambulo „Başakşehir“ komandai nutraukus sutartį su M. Ezilu, jis nusprendė baigti futbolininko karjerą.

## Dalyvavimas čempionatuose

|}

## Laimėjimai
* DFB-Pokal: 2008–09 m.
* La Liga: 2011–12 m.
* Copa del Rey: 2010–11 m.
* Supercopa de España: 2012 m.
* FA taurė: 2013–14, 2014–15, 2016–17 m.
* FA Community Shield: 2015 m.
* UEFA Europos U-19 čempionatas: 2009 m.
* FIFA pasaulio čempionatas: 2014 m., – 3 vieta: 2010 m.
* Vokietijos metų futbolininkas: 2011, 2012, 2013, 2015, 2016 m.

## Išnašos

## Nuorodos
*
Jonas Sidaravičius (1937)

**Jonas Sidaravičius** (1937 m. vasario 19 d. Apšrujuose, Šiaulių valsčius – 2002 m. spalio 19 d. Vilniuje. Palaidotas Kužių kapinėse.) – Lietuvos tapytojas, dailėtyrininkas, kolekcionierius.

## Biografija
1974 m. baigė Vilniaus dailės institutą. 1963-1974 m. Šiaulių miesto kino teatrų dailininkas, Vaikų dailės mokyklos mokytojas, Šiaulių pedagoginio instituto dėstytojas. Persikėlęs į Vilnių dirbo Lietuvos dailės muziejuje, Vilniaus Justino Vienožinskio dailės mokyklos direktorius, Vilniaus Gedimino technikos universiteto, Vilniaus konservatorijos dėstytojas, profesorius. Redagavo žurnalą „Kolekcija“.

Lietuvos dailininkų sąjungos narys, Lietuvos kolekcionierių asociacijos valdybos narys. Tarptautinės Napoleono atminimo draugijos Paryžiuje, Lietuvos ir Čekijos draugijos narys, Dailėtyrininkų sekcijos pirmininkas. DLK Gedimino ordinų kavalierių draugijos pirmininkas.

## Bibliografija
* Gerardas Bagdonavičius, Vaga, 1977 m.,
* Japonų graviūra, Vaga, 1977 m.,
* Antrasis paveikslų gyvenimas, Amžius, 1995 m.,
* E. Armoškos dailės kūrinių kolekcija

## Įvertinimas
* 1988 m. Lietuvos nusipelnęs meno veikėjas,
* 1997 m. Lietuvos didžiojo kunigaikščio Gedimino 5 laipsnio ordinas

## Šaltiniai
Hin Rong Kla kalno nacionalinis parkas

**Hin Rong Kla kalno nacionalinis parkas** () – nacionalinis parkas šiaurės Tailande, Pitsanuloko ir Loejo provincijose. Parkas įkurtas 1984 m. liepos 26 d.

## Vieta
Parkas užima 307,00 km² ir apima Dansajo (Dan Sai) Loejo ir Nakhonthajo (Nakhon Thai) Pitsanuloko apylinkes, 65 km į šiaurės rytus nuo provincijos centro Pitsanuloko.

## Flora ir fauna
Hin Rong Kla kalno nacionaliniame parke vyrauja lapuočių, drėgni visžaliai ir mišrūs miškai.
Iš retų augalų parke sutinkama: puošnioji šorėja (Shorea roxburghii), rudoji šorėja, shorea siamensis, bukalapis sparnenis (Dipterocarpus obtusifolius), gumbuotasis sparnenis (Dipterocarpus tuberculatus) ir kt.

Parke gyvena: Indokininis tigras, Indijos muntjakas, šernas, bankivinė višta, Javinis elniukas, dvispalvė ratufa (*Ratufa bicolor*) ir kt., sutinkama daugiau paukščių, roplių.

## Įžymiausios vietos
* Lanhintaekas (Lan Hin Taek)(). Vulkaninės uolienos laukas išraižytas įvairaus gylio ir pločio įtrūkimais.
* Lanhinpumas (Lan Hin Pum)(). Apie 4 km į šiaurės vakarus nuo parko administracijos esanti laiko ir erozijos paveiktas gumbuotų akmenų uola.
* Romkhlao-Faradono (Romkhlao-Pharadon)(), Mandaengo (Man Daeng), Sifatčarino (Si Phatcharin), Palato (Pha Lat) ir Tatfa (Tat Fa) kriokliai.

## Išnašos

## Nuorodos
* Parko svetainė 
* Tailando nacionaliniai parkai
Liudviksdorfas

**Liudviksdorfas** (dabar **Lodvigovas**) (, ) − gyvenvietė šiaurės vakarų Lenkijoje, Varmijos Mozūrų vaivadijoje, Ostrudzkio apskrityje, Griunvaldo savivaldybėje; 27 km į pietryčius nuo Ostrudos ir 42 km į pietvakarius nuo Olštyno.

Liudviksdorfas dažniausiai minimas dėl netoli tos vietos 1410 m. liepos 15 d. įvykusio Žalgirio mūšio.
Janas Žižka

**Janas Žižka** ( apie 1360 m. Trocnove (Bohemija) − 1424 m. spalio 11 d. Pršibislave) − žymus husitų vadas, karvedys, čekų nacionalinis didvyris. Žalgirio mūšio dalyvis, pavaizduotas J. Mateikos paveiksle „Žalgirio mūšis“.

## Biografija
Janas Žižka buvo kilęs iš vidutinių bajorų. Jis priklausė radikaliesiems husitams − taboritams; buvo vienas iš 4 taboritų etmonų (nuo 1420 m. pirmasis etmonas). Vėliau rėmė nuosaikiuosius taboritus, kurie 1421−1422 m. susidorojo su kairiaisiais (pikartais). Nuo 1422 m. jis vadovavo kairiesiems taboritams.

1410 m. liepos 15 d. Janas Žižka vadovavo čekų daliniams Žalgirio mūšyje. 

1420−1422 m. Jano Žižkos kariuomenė atrėmė 3 feodalinės katalikų reakcijos kryžiaus žygius.

1423 m. Hradec Kralovėje Janas Žižka įkūrė kairiųjų husitų broliją. Sukūrė organizuotą, gerai apmokytą ir drausmingą kariuomenę, įvedė vagenburgo sistemą.

Kuriame iš mūšių Janas Žižka apako, duomenų nėra. Yra manoma, kad akies jis neteko Žalgirio mūšyje.

1424 m. Janas Žižka mirė nuo maro, šalia apgulto Pršibislavo miesto. Jis buvo palaidotas Časlave, tačiau 1623 m. imperatoriaus įsakymu Jano Žižkos kapavietė buvo sugriauta, o jo palaikai išmesti.

1874 m. netoli Pršibislavo miesto, Janui Žižkai pastatytas paminklas.

## Nuorodos

* Husitai − Janas Žižka  (čekų k.)
* Janas Žižka  (vokiečių k.)
* Janas Žižka iš Trocnovo (lenkų k.)
Christian Abbiati

**Kristianas Abiatis** (gimė 1977 m. liepos 7 d. Abiategrase) – buvęs Italijos futbolininkas, vartininkas.

## Karjera
AC Milan rungtyniavo nuo 1998 metų, tačiau nuomos pagrindais buvo skolintas kitiems klubams. 

Su šiuo klubu yra 3 kartus laimėjęs Serie A (1999, 2004, 2011), 1 kartą UEFA Čempionų lygą (2003), 1 kartą Europos Supertaurę (2003), 1 kartą Italijos futbolo taurę (2003), 2 kartus Italijos futbolo supertaurę (2004, 2011).

## Dalyvavimas čempionatuose

|}

## Išnašos

## Nuorodos
*
Nijolė Sitonytė

**Nijolė Sitonytė** (g. 1967 m. kovo 30 d. Maskvoje, Rusija) – Lietuvos dailininkė, pedagogė.

## Biografija
1983 m. baigė Šiaulių vaikų dailės mokyklą, 1994 m. baigė Vilniaus dailės akademijos Kauno dailės institutą. Nuo 1994 m. Šiaulių pedagoginio instituto (nuo 1997 m. Šiaulių universitetas)  Dailės didaktikos katedros dėstytoja, Mechanikos inžinerijos katedros docentė.

Lietuvos dailininkų sąjungos narė.

## Kūryba
Nuo 1989 m. dalyvauja parodose. Dailininkės darbų yra privačiose kolekcijose Lietuvoje, Latvijoje, Rusijoje, JAV. Surengė devynias personalines parodas: „Šnibždesiai“, „Šilkas +“ , „Pink'lės“ ir kt. Svarbesni darbai: „Kita jūra“ (1997), „Raudona jūra“ (1996), tapyba ant šilko.

## Šaltiniai
Laima Skerstonaitė

**Laima Skerstonaitė** (g. 1926 m. gruodžio 7 d. Šiauliuose – 2004 m. sausio 1 d. Vilniuje) – Lietuvos dailininkė grafikė.

## Biografija
1946 m. baigė Šiaulių mergaičių gimnaziją, kur piešimą dėstė Teofilis Petraitis. 1952 m. baigė Vilniaus dailės instituto grafikos fakultetą.

Lietuvos dailininkų sąjungos narė.

## Kūryba
Nuo 1957 m. dalyvavo dailės parodose. Dirbo knyginės, lakštinės grafikos bei akvarelės srityse. Akvarelių tematika įvairi: peizažai, portretai, abstrahuotos fantazijos. Peizažų geografija: Vilniaus senamiesčio gatvelės, jūra, kopos, pušynai, Beržoras ir kitos Lietuvos, ypač Žemaitijos, vietovės.

Svarbiausias menininkės iliustruotas mokslinės literatūros leidinys – V. Logmino „Lietuvos paukščiai“, kuriam ji parengė daugiau kaip 300 paukščių piešinių.

## Bibliografija
* Laima Skerstonaitė: knygos, akvarelės, grafika. Sudarytoja Valerija Mockienė, dailininkas Rimantas Dichavičius. Vilnius, Mintis, 2008 m. ISBN 9789-98-600-9

## Šaltiniai
Aldona Skirutytė

**Aldona Skirutytė** (1932 m. gegužės 17 d. Šiauliuose – 2005 m. lapkričio 1 d. Vilniuje) – Lietuvos dailininkė grafikė.

## Biografija
1950 m. baigė Šilutės 1-ąją vidurinę mokyklą, 1957 m. baigė Vilniaus dailės institutą. 1958-1959 m. žurnalo „Moteris“ vyr. dailininke, 1962-1964 m. – Vilniaus dailės instituto Grafikos katedros vyr. dėstytoja.

Lietuvos dailininkų sąjungos narė.

## Kūryba
Nuo 1958 m. dalyvavo respublikinėse ir tarptautinėse parodose. Sukūrė estampų, (daugiausia tai spalvoti linoraižiniai): „Lietuva – taikos sesė“ (1967), „Mano ežerėliai“ (1967 m., Florencijos II tarptautinės grafikos bienalės aukso medalis), „Kuršis ir jūra“ (1971 m.), triptikas „Senasis ir naujasis Vilnius“ (1973 m.), „Skiriu Lietuvos miškams“ (1975 m., Berlyno tarptautinės graviūrų parodos I premija), „Nerijos miestai“ (1982 m.) ir kt. Sukūrė piešinių, atvirukų. Kūrybai būdinga savitai interpretuotos lietuvių liaudies grafikos tradicijos, dekoratyvumas, ornamentiškumas. Apdovanota Florencijos II tarptautinės grafikos bienalės aukso medaliu (Jugoslavija, 1965 m.), aukso medaliu Venecijoje (Italija, 1970 m.), specialia premija Frechene (Vokietija, 1972 m.), Vilniaus, Talino (Estija), Maskvos (Rusija) parodų premijomis ir diplomais.

## Bibliografija
* Aldona Skirutytė, 1980 m.

## Įvertinimas
* 1970 m. LTSR valstybinė premija
* 1982 m. Lietuvos nusipelniusi meno veikėja

## Šaltiniai
Diego Ribas da Cunha

**Diegas Ribas da Kunija**, geriau žinomas kaip **Diegas** (g. 1985 m. vasario 28 d.) – buvęs Brazilijos futbolininkas (saugas), atstovavo Brazilijos futbolo rinktinei.

## Karjera
2009 m. gegužės 26 d. pasirašė penkerių metų sutartį su Juventus klubu. 2010 m. rugpjūčio 27 d. perėjo į Vokietijos VfL Wolfsburg klubą. Nuomos pagrindais buvo perleistas Atlético Madrid (Ispanija).

## Rinktinė
Su rinktine žaidė 2007-ųjų metų Copa América turnyre. Taip pat žaidė Brazilijos jaunimo iki 23 metų rinktinėje ir dalyvavo 2004-ųjų metų vasaros Olimpinėse žaidynėse.

## Dalyvavimas čempionatuose

|}

## Išnašos

## Nuorodos
*
Alexandre Pato

**Alešandras Rodrigesas da Silva** (dažniau vadinamas **Alexandre Pato**; gimė 1989 m. rugsėjo 2 d. Pato Branke) – Brazilijos futbolininkas, olimpietis, puolėjas. Pravardė *Pato* iš portugalų kalbos išvertus reiškia „antis“.

Be iškovotų titulų klubuose taip pat yra gavęs bronzos medalius su Brazilijos rinktine 2008 m. Pekino olimpinėse žaidynėse. Pirmajame profesionaliame savo karjeros klube Internacional pradėjo žaisti vos 16 metų. Tais pačiais metais iškovojo 1 vietą 2006 m. FIFA pasaulio futbolo klubų taurėje.

## Pasiekimai
* FIFA konfederacijų taurė (2009)
* Pekino olimpinės žaidynės (3 vieta)
* Recopa Sudamericana (2007)
* FIFA Pasaulio futbolo klubų taurė (2006)

## Dalyvavimas čempionatuose

|}

## Išnašos

## Nuorodos
*
Ramutė Stakėnienė

**Ramutė Stakėnienė** (g. 1960 m. kovo 31 d. Šiauliuose) – Lietuvos dailininkė dizainerė.

## Biografija
1978-1983 m. studijavo Šiaulių pedagoginio instituto Dailės fakultete. 1983-1985 m. dirbo pedagoginį darbą. 1985-1988 m. Šiaulių įmonės „Šatrija“ dailininkė. 1988-1990 m. Šiaulių geležinkelininkų klubo kursų vadovė. Nuo 1990 m. individualios įmonės „Ramutė“, Mados ir dizaino studijos „Ramutė“ direktorė, drabužių dizainerė.

Nuo 1989 m. Lietuvos dizainerių sąjungos narė.

## Kūryba
Sukūrė 22 parodines kolekcijas, surengė 6 personalines parodas, dalyvavo 29 parodose, festivaliuose. Dalyvavo parodose, mugėse užsienyje: Suomija (1990 m.), Kanada (1990 m.), Norvegija (1992 m.), Olandija (1993 m.), Danija (1994 m.) Sceninių drabužių ansambliams, šokių kolektyvams, orkestrams, dainininkams, muzikinėms grupės („Vairas“, „Jonis“, „Sekmadienis“, „Nerija“), tarnybinių drabužių dizainerė. Siuvinėjo Šiaulių miesto (1991 m.), Šiaulių ligoninės (1993 m.), Krašto apsaugos savanorių vėliavas.

;Tarptautinės parodos:
* Madų dienos, 1987, 1988, 1989 m., Talinas,
* Pabaltijo taikomosios dailės trienalė, 1988 m., Ryga-Jūrmala,
* In Vogue, 1993, 1995, 1996, 1997 m., Vilnius,
; Respublikinės parodos:
* Mūsų jūra, 1987 m., Klaipėda,
* Pirmoji lietuvių modeliuotojų paroda, 1988 m., Vilnius,
* Madų dienos, 1991, 1992 m., Vilnius,
* Moteris ir mada, 1994 m., Kaunas,
* Siluetas, 1995 m., Kaunas.

* Personalinė tapybos ant šilko paroda „Pictura et vestis“, Airija, 2007 m.

## Bibliografija
* Tarp dangaus ir žemės, albumas, 2006 m.

## Šaltiniai

## Nuorodos
* Mados ir dizaino studija „Ramutė“
Goranas Pandevas

**Goranas Pandevas** (; g. 1983 m. liepos 27 d.) – buvęs Šiaurės Makedonijos futbolininkas (puolėjas), atstovavęs Šiaurės Makedonijos vyrų futbolo rinktinė. Daugiausiai įvarčių rinktinėje įmušęs futbolininkas per visą šalies futbolo istoriją.

## Karjera
2010 m. sausio 4 d. pasirašė 4,5 m. kontraktą su Milano „Inter“. 

2011 m. rugpjūčio 26 iki sezono pabaigos buvo išnuomotas SSC Napoli. 

2012 m. birželio 6 d. pasirašė trejų metų sutartį su SSC Napoli.

2014 m. rugsėjo 1 d. pasirašė sutartį su Turkijos Galatasaray SK klubu, tačiau ten sužaidė tik 4 rungtynes. 

Perėjo į Italijos Genoa CFC.

## Dalyvavimas čempionatuose

|}

## Šaltiniai

## Nuorodos
* Transfermarkt
Thiago Motta

**Tjago Mota** (; g. 1982 m. rugpjūčio 28 d.) – buvęs profesionalus Brazilijos futbolininkas (saugas). Nuo 2020 m. dirba futbolo treneriu.

## Karjera

Žaidė Brazilijos jaunimo (iki 23 metų) rinktinėje, tačiau vėliau gavo Italijos pilietybę ir debiutavo šios šalies rinktinėje.

Per 2009–2010 m. sezono Čempionų lygos pusfinalio antrąsias varžybas Mota buvo pašalintas iš aikštės už smūgį į veidą „Barcelona“ žaidėjui Sergio Busquets. Pakartojimas parodė, kad smūgio nebuvo ir Busquets tiesiog suvaidino.

Nuo 2024 m. birželio 12 d. Italijos Serie A lygos klubo „Juventus“ treneris.

## Dalyvavimas čempionatuose

|}

## Išnašos

## Nuorodos
*
Evergleidsas

**Evergleidsas** () − JAV, Floridos pusiasalyje esanti šlapynė, kur veisiasi daugybė retų augalų ir gyvūnų.

Pietų Floridos indėnai seminolai Evergleidsą vadino *pahajoki* − „žolingais vandenimis“. Didžiuma teritorijos yra lėkšta užpelkėjusi žemuma, jamaikinėmis viksvomis, išaugančiomis iki 4 m aukščio, užžėlusi prerija. Čia gausu ir medžių. Taip pat gyvena įvairūs gyvūnai: aligatoriai ir krokodilai, panteros, juodieji lokiai, upinės ūdros, elniai.

Evergleidsą sudaro sekli, maždaug 160 km ilgio ir 97 km pločio iš Okečobio ežero ištekanti upė, visa nusėta nedidelių aukštumėlių. Ant aukštumėlių gausu medžių: visžalių Virdžinijos ąžuolų, raudonmedžių, slyvinių paliepsnių, aliejinių kopūstpalmių, meksikinių levandų. 

Dalis milžiniškos Evergleidso teritorijos buvo nusausinta ir joje auginamos cukranendrės. Šiaurinę išlikusių šlapumų dalį sudaro sekliu vandeniu užlieta prerija su iškilusiomis aukštumėlėmis. Pietuose gėlas vanduo maišosi su sūriu jūros vandeniu, todėl susidarė druskožemio lygumos, supamos užpelkėjusių mangrovinių miškų.

Evergleidsas − vienas didžiausių pasaulio paukščių draustinių. 1905 m. buvo išleistas įstatymas, saugantis nemedžiojamus paukščius šiame regione. Šiandien čia gyvena ar reguliariai lankosi daugiau kaip 350 paukščių rūšių.

Iki XIX a. pradžios Evergleidsas buvo neišžvalgytas. Pelkių tankynėje gyvenę indėnai statydavosi nendrinius būstus ant polių. Jie vertėsi medžiokle ir rinkimu, be to, salelėse veisė sodus. Apie 1817 m. kolonistams iš Europos ėmus skverbtis į šį kraštą, prasidėjo seminolų karai. 1835 m. JAV vyriausybė pamėgino perkelti seminolus į Oklahomą, todėl kilo *Antrasis seminolų karas*. Vedami legendinio vado Osceolos, indėnai kovėsi partizaniniame kare gūdžiose pelkėse. Tačiau 1837 m. Osceola buvo apgaule suimtas. Jis mirė po metų ir pasipriešinimas pamažu užgeso.

Nuo 1947 m. dalis Evergleidso teritorijos (apie 6104 km²) buvo paskelbta nacionaliniu parku.

## Nuorodos

*Evergleidsas (anglų k.)
*Evergleidso istorija  (anglų k.)
Clarence Seedorf

**Klarensas Klaidas Zydorfas** (g. 1976 m. balandžio 1 d. Paramaribe) – iš Surinamo kilęs Nyderlandų futbolininkas, saugas. Seedorf yra vienintelis pasaulio žaidėjas, kuris UEFA Čempionų lygą yra laimėjęs su trimis skirtingais klubais. Clarence Seedorf turi jaunesnį brolį Chedric Seedorf.

## Karjera
2012 m. birželio 30 d. pasirašė dvejų metų sutartį su Brazilijos Botafogo de Futebol e Regatas klubu.

Baigęs futbolininko karjerą, tapo AC Milan treneriu. Šiam klubui vadovavo vieną sezoną. 2016 m. tapo Kinijos Shenzhen F.C. kluvo vyr. treneriu. Klubui nepasiekus pirmosios lygos, K. Zydorfas metų pabaigoje buvo atleistas. 2018 m. pradžioje jis tapo Ispanijos antrosios lygos klubo RC Deportivo de La Coruña vyr. treneriu. Per 16 rungtynių pelnius tik 2 pergales treneris buvo atleistas. 

2018 m. rugpjūčio 4 d. K. Zydorfas buvo paskirtas Kamerūno vyrų futbolo rinktinės treneriu. Savo asistentu treneris pasirinko Patriką Kliuivertą.

## Titulai
**Ajax**:
* Eredivisie (1994, 1995)
* Nyderlandų futbolo taurė (1993)
* Nyderlandų futbolo supertaurė (1993, 1994)
* UEFA Čempionų lyga (1995)

**Madrido Real**:
* La Liga (1997)
* Ispanijos futbolo supertaurė (1997)
* UEFA Čempionų lyga (1998)
* Tarpžemyninė taurė (1998)

**AC Milan**
* Serie A (2004, 2011)
* Italijos futbolo supertaurė (2004)
* UEFA Čempionų lyga (2003, 2007)
* Europos supertaurė (2003, 2007)
* FIFA Pasaulio futbolo klubų taurė (2007)

## Dalyvavimas čempionatuose

|}

## Išnašos

## Nuorodos
*
Ligija Stalevičienė

**Ligija Stalevičienė** (1928 m. lapkričio 19 d. Spirakiuose, Piniavos valsčiuje – 2023 m. vasario 2 d.) – Lietuvos dailininkė tapytoja, menotyrininkė, pedagogė.

## Biografija
Mokėsi Šiaulių mergaičių gimnazijoje, vėliau Mokytojų seminarijoje. 1967 m. baigė Vilniaus dailės instituto Meno istorijos skyrių, įgijo menotyros specialybę. 1969–1998 m. Šiaulių vaikų dailės mokyklos dėstytoja.

Nuo 1992 m. buvo Lietuvos dailininkų sąjungos narė.

## Kūryba
Dar 1938 m. jos, dešimtmetės moksleivės, kūrinys „Žiemos vaizdelis“ buvo išspausdintas tuomečiame laikraštėlyje vaikams „Bangelė“. Dalyvavo miesto bei respublikinėse parodose. Surengė septynias personalines akvarelės parodas. Svarbesni darbai: „Žalios bangos“ (1987 m.), „Aleksandrijos pušys“ (1980 m.), „Natiurmortas su obuoliais“ (1986 m.), „Švedės tvenkinys prie Šiaulių“ (1979 m.), triptikas „Obuoliai“ ir kt. Parašė straipsnių menotyros klausimais.

## Šaltiniai
Kaengčetkhve nacionalinis parkas

**Kaengčetkhve nacionalinis parkas** () – nacionalinis parkas šiaurės Tailande, Fitsanuloko provincijoje. Parkas įkurtas 1994 m. gegužės 30 d.

## Vieta
Parkas užima 261,00 km² ir apima Vatboto (Wat Bot), Čarttrakano (Chart Trakan), Nakhonthajo (Nakhon Thai) ir Vangthongo (Wang Thong) apylinkes, 80 km į šiaurės vakarus nuo provincijos centro Fitsanuloko.

## Flora ir fauna
Kaengčetkhve nacionaliniame parke vyrauja lapuočių, drėgni visžaliai ir mišrūs miškai.
Iš retų augalų parke sutinkama: *[[Afzelia xylocarpa]]*, stambiavaisis koralmedis (*Pterocarpus macrocarpus*), kvapioji hopėja (*Hopea odorata*), aukštasis sparnenis (*Dipterocarpus alatus*) ir kt.

Parke gyvena: Indijos muntjakas, šernas, makakos, laibaliemenės beždžionės, palminis musangas ir kt., sutinkama daugiau paukščių, roplių.

## Įžymiausios vietos
* Kaočano (Kao Chan) ir Hačano (Ha Chan) kriokliai.

## Išnašos

## Nuorodos
* Parko svetainė 
* Tailando nacionaliniai parkai
Virginijus Šimoliūnas

**Virginijus Šimoliūnas** (g. 1951 m. liepos 25 d. Kelmėje) – Lietuvos dailininkas, tapytojas, pedagogas.

## Biografija
1974 m. baigė Šiaulių pedagoginį institutą.

Nuo 1974 m. Vilniaus gamyklos „Elfa“ dizaineris, projektavo magnetofonus „Tonika 10“, „Inkaras“. Vėliau Šiaulių televizorių gamyklos dizaineris. Nuo 1980 m. Šiaulių pedagoginio instituto (nuo 1997 m. Šiaulių universitetas) Menų fakulteto Dizaino katedros dėstytojas, docentas. Be to, „Gražinos dizaino studija“, „SSP grupės“ dizaineris.

Nuo 1992 m. Lietuvos dailininkų sąjungos narys.

## Kūryba
Nuo 1979 m. dalyvauja miesto, respublikinėse bei tarptautinėse parodose. Surengė apie keturiolika personalinių parodų. Dailininko darbų yra prestižiniuose interjeruose Lietuvoje ir užsienyje. Paskutiniu metu dirba grafinio dizaino srityje. Svarbesni darbai: sukūrė firmų „Venta“, „Arkada“, „Liumenas“ firminį stilių, parduotuvių „Elva“, „Moteriški drabužiai“ vizualinę reklamą, nutapė paveikslus „Jūra“ (1983 m.), „Poza atostogoms“ (1992 m.), „Kryžius“ (1992 m.) ir kt.

## Bibliografija
* Šrifto ABC, 1995 m.

## Šaltiniai
Gražina Šimoliūnienė

**Gražina Šimoliūnienė-Šikšniūtė** (g. 1951 m. rugpjūčio 26 d. Kretingoje) – Lietuvos dailininkė dizainerė, grafikė.

## Biografija
Mokėsi Kretingos 1-ojoje vidurinėje mokykloje, 1973 m. baigė Telšių taikomosios dailės technikumą, 1978 m. – Vilniaus dailės institutą. Nuo 1978 m. Šiaulių pedagoginio instituto Dailės fakulteto dėstytoja. 1982 m. – Kauno dailės kombinato darbuotoja, nuo 1993 m. – individualios įmonės „Gražinos dizaino studija“ savininkė. Nuo 2000 m. Šiaulių universiteto Menų fakulteto Dizaino katedros dėstytoja, docentė.

Lietuvos dailininkų sąjungos narė. Lietuvos dizainerių sąjungos tarybos narė, Šiaulių skyriaus pirmininkė. Šiaulių meno tarybos pirmininkė.

## Kūryba
Knygų, kurias leidžia leidykla „Saulės delta“ dailininkė. Karalienės Mortos premijos medalio ir diplomo autorė.

## Bibliografija
* Šrifto grafika, 2004 m.

## Šaltiniai

## Nuorodos
* Gražinos Dizaino Studija
Irena Šliuželienė

**Irena Šliuželienė** (g. 1963 m. balandžio 10 d. Šiauliuose) – Lietuvos dailininkė keramikė, pedagogė, skulptūros, keramikos, piešimo, kompozicijos mokytoja, neformaliojo vaikų švietimo mokytoja metodininkė.

## Biografija
1986 m. baigė Šiaulių pedagoginio instituto Dailės fakultetą. 1986-1994 m. Šiaulių dailės mokyklos dailės mokytoja, nuo 1994 m. – šios mokyklos direktorė.

Lietuvos dailininkų sąjungos narė. Šiaulių miesto mokyklų vadovų asociacijos narė. Jai suteiktas meno kūrėjo statusas.

## Kūryba
Nuo 1987 m. dalyvauja miesto ir respublikinėse parodose, surengė keturias personalines keramikos darbų parodas. Paminklo projekto stalinizmo represijų aukoms atminti Šiauliuose konkurso 2-osios vietos laimėtoja (su V. Šliuželiu, ir A. Šalčiūte, 1989; neįgyvendintas). Jos keramikos darbų yra įsigiję privatūs Italijos, Vokietijos, Anglijos, Švedijos, JAV kolekcininkai.

## Įvertinimas
* 2004 m. Angelo Frosto premija už kūrybą, skirtą Kalėdų šventėms.

## Šaltiniai
Olga Kaniskina

**Olga Kaniskina** (, g. 1985 m. sausio 19 d.) – Rusijos lengvaatletė, kuri specializuojasi sportinio ėjimo rungtyse.

## Biografija
2006 m. lengvaatletė sudalyvavo IAAF organizuojamoje pasaulio sportinio ėjimo taurėje, kur pasiekė aukštąją penktąją vietą. Tais pačiais metais Olga tapo Rusijos nacionaline čempione. Po puikių pasirodymų įvairiuose čempionatuose ėjikė įveikė Europinį normatyvą ir pateko į 2006 m. Europos lengvosios atletikos čempionatą, kur iškovojo savo pirmąjį stambaus masto varžybų sidabrinį medalį. Po metų sportininkė jau dalyvavo 2007 m. Pasaulio lengvosios atletikos čempionate, kur savo pasaulio čempionatų debiuto metu laimėjo aukso medalį. 2008 m. Kaniskina pirmą kartą laimėjo pasaulio ėjimo taurę ir pasiekė čempionato rekordą. Tais pačiais metais ji padarė savo olimpinį debiutą. 2008 m. vasaros olimpinėse žaidynėse 20 km ėjimo rungtyje ji pelnė aukso medalį ir net pasiekė olimpinį rekordą. Po metų sportininkė antrą kartą dalyvavo pasaulio čempionate, kur vėl laimėjo aukso medalį.

## Pasiekimai

## Nuorodos

* Kaniskina IAAF svetainėje
Gediminas Tamošiūnas

**Gediminas Tamošiūnas** (g. 1927 m. birželio 27 d. Rokiškyje – 2004 m. sausio 1 d. Šiauliuose) – Lietuvos dailininkas tapytojas, skulptorius, Lietuvos laisvės kovų dalyvis.

## Biografija
1938-1944 m. mokėsi Kauno Aušros berniukų gimnazijoje. 1940-1944 m. lankė Kauno jaunojo žiūrovo teatro dramos studiją, vėliau – scenografijos studijas pas V. Norkų, dailės studijas – pas V. Minkevičių. 1961-1970 m. Šiaulių dramos teatro scenografas, nuo 1970 m. įvairių gamyklų dailininkas.

1988 m. vienas iš Tremtinio klubo Šiauliuose įkūrimo iniciatorių.

## Kūryba
Sukūrė skulptūrą „Minties šviesa“ Šiauliuose, paminklą pasipriešinimo ir genocido aukoms atminti Kančia ir viltis Ginkūnų kapinėse (1995 m.), dekoratyvinių medžio mozaikų, freskų, vitražų. Surengė apie trisdešimt autorinių tapybos darbų parodų.

## Įvertinimas
* Ordino „Už nuopelnus  Lietuvai“ medalis

## Šaltiniai